Oktober | 2014 | rondomtaliedraai | Bladsy 2
Posted on Oktober 15, 2014 by rondomtaliedraai
Ons het ook deur die voerkrale gery. Ek het gekonsentreer om glad nie na die laaste kraal te kyk nie. Kalwers word opgekoop en dan volgens ouderdomme in krale geplaas Daar is heelwat ruimte en dan is die hele een muur 'n voerkrip. Daar is ook voldoende water. Ek weet nou nie baie van beeste nie, maar ek sou graag 'n koelteboom of iets wou sien.
S vertel daar is meer as 7000 beeste. Ek het nog nooit soveel beeste bymekaar gesien nie. Daar is na verneem word een werker wat elke dag elke kraal deurgaan en kyk dat daar nie siek beeste is nie. As hy een kry, word hulle in 'n apparate kraal gehou en behandel tot dit gesond is Daar is ongeveer 120 werkers op die plaas. Vleis word aan groot supermarkte gelewer en hulle verskaf ook werk aan 'n hele paar jongmense wat 'n goeie beroep in die besigheid kan beoefen.
Voer is van hoë gehalte. Dit word meganies gemeng en bestaan uit gras en ander voer (Grinnik… hier kan Tina nie meer so mooi onthou nie) Granor Passi die maatskappy wat vrugtesappe vervaardig lewer daar pulp af wat met die voer gemeng word. Daar is ook 'n groot ondergrondse tenk waarin die Molasse geberg word.
Wat baie interessant was is dat die afdraaipad soos 'n teerpad lyk maar dat dit in werklikheid 'n molasse pad is. Ook die eers keer dat ek so pad sien.
Grinnik… ek waarborg nie die feite wat hier genoem word nie, want op my ouderdom onthou mens nie meer so goed nie. Jy sal wel sien ek het baie geleer.
Posted on Oktober 13, 2014 by rondomtaliedraai
'n Vriendin se skoonma het my al lank gelede genooi om te gaan kyk na die voëls wat by haar dogter se voerkrale rondhang. Niks kon my egter voorberei vir dit wat ek gesien het nie. Ek het vir hulle kinders skool gehou en ek het al die jare my skaars gehou vir die uitstappie na die slagpale en alles wat dit behels. Ek glo vas mens eet nie iets wat jy in die oë gekyk het nie en ek was bang dat ek die hele proses moet aanskou.
Vrydagmiddag het die dag toe aangebreek. S kom daar aan met so hemelhoë 4X4 bakkie… sug… Ek en Tannie P sukkel om in te klim, maar ons giggel opgewonde en hoop dat niemand die proses aanskou nie. Dis Vrydagmiddag en die paaie is vrek besig in Limpopo, maar ons sit hoog en droog in die hoë bakkie en beskou die wêreld met afwagting.
Niks kon my voorberei het vir dit wat ek gesien het nie.(ok ek het dit al gesê) Ek het nooit gedink wat van die afvalprodukte van 'n slagpale en voerkrale word nie. Ek het in my hele lewe nog nooit so baie beeste bymekaar gesien nie. (later meer daaroor) Ek het ook nog nooit so baie voëls bymekaar gesien nie. (Wel dis nou as mens nie die vinkies en mossie tel nie) Ek kan nie almal se name onthou ni,e maar deel 'n paar foto's met jou. Dit was sterk bewolk en die wind het sterk stofwolke opgewaai – so verskoon maar die kwaliteit
Ons het seker 10 min sit en kyk hoe die ou man 'n been probeer insluk. Dis soos 'n vervolgeverhaal.
Posted on Oktober 12, 2014 by rondomtaliedraai
Dis 'n sonnige dag hier in die bosveld. Die paar druppels wat gister geval het is opgesuig en dis net soos droog soos Vrydag.
Hoop jy kry iets interessants tussen vandag se kopies en indien nie dat jy ten minste sal glimlag.
Posted on Oktober 10, 2014 by rondomtaliedraai
Wat dink jy gaan die weer maak? Dis bewolk en koel hier vandag en die aarde smeek om bietjie reën. Hoop jou naweek is lekker.
Dankie vir die inloer/deelneem. Jy kikker sommer my naweek op!
Saai die waatlemoen …
Posted on Oktober 9, 2014 by rondomtaliedraai
Ek het vandag my eerste waatlemoen geëet die seisoen. Dis was heerlik stroopsoet. Lekker foto's ook geneem Dankie Vriendin vir die leen van die kleinkinders.
Ek het ook vandag die ander versies van die volksliedjie gelees en deel graag met julle.
en s� sy's klaar 'n bruidjie,
Posted on Oktober 8, 2014 by rondomtaliedraai
Ek deel nog 'n paar foto's van my gunsteling model en haar vriendin.
Posted on Oktober 6, 2014 by rondomtaliedraai
1. Ek het vriende wat altyd jou vriend is en nie net as dit hulle pas nie.
2. Ek het vriende wat my nuwe koerant (wat ek nog nie oopgemaak het) met 'n natgelekde vinger blaai! En dit maak nie regtig saak nie…
3. Ek het vriende wat my elke dag laat glimlag.
4. Ek het vriende wat baie interessante mense is.
5. Ek het vriende wat nie omgee as ek in die middag soms my bra uittrek nie.
6. Ek het vriende wat nie dink ek is stupid as ek iets onnadenkend sê of doen nie.
Posted on Oktober 5, 2014 by rondomtaliedraai
Hoop jy het 'n lekker dag en dat hier ietsie is wat jou oog vang is dit goed. Indien nie, hoop ek jy sal ten minste glimlag…